OPĆINA KARLOBAG

MB 02727129

OIB 24872552514

Trg dr Franje Tuđmana 2

53288 Karlobag

Karlobag, 11.07.2022.

BILJEŠKE UZ FINANCIJSKA IZVJEŠĆA

Za razdoblje od 01.01. do 30.06.2022. godine

1. **Uvodna bilješka – podaci o obvezniku**

Općina Karlobag ustrojena je s jednim Jedinstvenim upravnim odjelom na čelu kojeg je pročelnik i sveukupnim brojem od 7 zaposlenika.

Promet Općine Karlobag odvijao se u navedenom razdoblju preko žiro računa otvorenih kod Privredne banke Zagreb IBAN HR2223400091817800009 i

Hrvatske poštanske banke IBAN HR5623900011817800009

1. **Bilješke uz Obrazac PR-RAS**

**Šifra 6111 Porez i prirez na dohodak od nesamostalno rada**

Prihodi od poreza i prireza od nesamostalnog rada bilježe rast od 38.8% u odnosu na isto razdoblje u prethodnoj 2021. godini, te na dan 30.06.2022. godine iznose 917.384.00 kuna. Razlog navedenom povećanju je oporavak od posljedica koje je prouzrokovao Covid 19.

**Šifra 613 Porezi na imovinu**

U 2022. godini dolazi do povećanja Poreza na imovinu za 29,3% zbog povećanog broja prodaje nekretnina na području Općine Karlobag te samim time i povećanja poreza na promet nekretnina i poreza na kuće za odmor.

**Šifra 614 Porez na robu i usluge**

U prvoj polovini 2022. ostvareno je 4.844 kuna poreza na promet, što predstavlja 62,8 % povećanje u odnosu na isti period u prethodnoj godini kada je isti iznosio 2.975,00. Razlog navedenog porasta u promatranom razdoblju je u tome što su ove godine ograničenja zbog

pandemije COVID 19 bila blaža nego u istom periodu prošle godine, te su ugostitelji ostvarili bolji promet i time platili veći porez na promet.

**Šifra 653 Komunalni doprinosi i naknade**

Prihod od komunalnih doprinosa i naknada bilježi pad u odnosu na isti period u prethodnoj godini i to gotovo za 40% po svakoj naknadi. Što se tiče komunalnih doprinosa ove godine ostvareno je manje legalizacije objekata, i manje projekata gradnje novih objekata. Razlog smanjenja komunalne naknade leži u tome što je Ministarstvo državne imovine prodalo vojnu bazu zemljišta te je isto zemljište prestalo biti sredstvo naplate komunalne naknade koje je iznosilo 50% ukupne komunalne naknade Općine Karlobag.

Šifra 31 Rashodi za zaposlene

Rashodi za zaposlene bilježe smanjenje od 20% u odnosu na isti period u prethodnoj godini . Razlog tomu je smanjenje broja zaposlenih u Općini Karlobag.

**Šifra 32 Materijalni rashodi**

Materijalni rashodi bilježe rast u odnosu na prethodno razdoblje. Razlog tomu je povećanje naknada troškova zaposlenicima, kao što su naknade za službena putovanja, zatim povećanje rashoda za materijal i energiju, jer su računi za električnu energiju i električnu opskrbu značajno porasli u prethodnim mjesecima.

**Šifra 38 Tekuće donacije**

U prvoj polovini 2022. godini dolazi do značajnog povećanja tekućih donacija Općine Karlobag u odnosu na prethodnu godinu. Razlog tome je što je u Kapucinskom samostanu koji čini kulturnu bašinu Općine Karlobag došlo do požara gdje je krovište istoga potpuno izgorjelo te je općina svojim donacijama sufinancirala žurnu obnovu istoga.

**3. Bilješke uz Obrazac Obveze**

Obveze za rashode poslovanja na dan 30.06.2022. godine iznosile su 5.781.119,00 kuna. Iste čine Obveza za zaposlene sa 469.094,00 kuna, Obveze za materijalne rashode u iznosu od 1.307.178,00 kuna, Obveze za subvencije u iznosu 763.311,00 kuna, Obveze za naknade građanima i kućanstvima u iznosu od 289.106,00 kuna, Obveze za financijske rashode u iznosu od 2.742.810,00 kuna

Najveći iznos dospjelih obveza čine kazne, naknade šteta i kapitalne pomoći zato što se u budućnosti može očekivati naplata određenih sudskih sporova koji se vode niz godina.

Zakonski predstavnik

Boris Smojver \_\_\_\_\_\_\_\_\_\_\_\_\_\_\_\_